29. 12. 87 De Europæiske Fællesskabers Tidende Nr. L 369/1 (Retsakter hvis offentliggørelse er obligatorisk) RÅDETS FORORDNING (EØF) Nr. 3912/87 af 18. december 1987 om suspension af de generelle toldpræferenc,er for 1988 for så vidt angår varer med oprindelse i Republikken Korea RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113, under henvisning til forslag fra Kommissionen, og ud fra følgende betragtninger : Rådet har vedtaget forordning (EØF) nr. 3635/87 (1), (EØF) nr. 3636/87 (?) og (EØF) nr. 3782/87 (?) om anvendelse af generelle toldpræferencer i 1988; Republikken Korea er omfattet af disse generelle toldpræ- ferencer ; den generelle toldpræferenceordning er en autonom EF-ordning ; Republikken Korea indrømmer ikke Fælleskabet samme behandling som andre handelspartnere og har bl.a. truffet diskriminatoriske foranstaltninger over for Fællesskabet med hensyn til beskyttelsen af intellektuel ejendomsret ; Republikken Korea bør derfor ikke være omfattet af den generelle toldpræferenceordning, så længe denne situation består ; for at være effektiv bør denne foranstaltning træde i kraft samtidig med forordningerne om de generelle toldpræfe- rencer i 1988; dog bør den ikke anvendes på varer, som er undervejs til Fællesskabet, såfremt de er afsendt inden den 14. december 1987, idet de erhvervsdrivende blev underrettet om muligheden af en sådan foranstaltning ved meddelelse i De Europæiske Fællesskabers Tidende af 12. december 1987 () — ' UDSTEDT FØLGENDE FORORDNING : Artikel 1 De præferencer, der er indrømmet ved forordning (EØF) nr. 3635/87, (EØF) nr. 3636/87 og (EØF) nr. 3782/87 suspenderes for varer med oprindelse i Republikken Korea. Artikel 2 Denne forordning træder i kraft den 1. januar 1988. Den anvendes ikke på varer, for hvilke det godtgøres, at de er afsendt til Fællesskabet inden den 14. december 1987. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 1987. ()) EFT nr. L 350 af 12. 12. 1987, s. 1. ( EFT nr. L 350 af 12. 12. 1987, s. 67. P) EFT nr. L 367 af 28. 12. 1987, s. 1. På Rådets vegne N. WILHJELM Formand () EFT nr. C 334 af 12. 12. 1987, . 3.